2 sentabr kuni Toshkentda Mustaqillik bayrami munosabati bilan otliq kavaleriya paradi o‘tkaziladi. Bugun, 2 sentabr kuni Toshkent shahrida otliq kavaleriya paradi bo‘lib o‘tadi. Bu haqda Milliy gvardiya xabar bermoqda. Ma’lum qilinishicha, tadbir Mustaqillikning 32 yilligi munosabati bilan «Yangi hayot uchun, Yangi O‘zbekiston uchun» shiori ostida o‘tkaziladi. Parad soat 18:00 da kuch tuzilmalari va O‘zbekiston yilqichilik va ot sporti federatsiyasi hamkorligida Amir Temur xiyoboni bo‘ylab bo‘lib o‘tadi.